Kanadatrane

Kanadatrane (Antigone canadensis) er en meget stor fugl i tranefamilien (Gruidae). Arten er plassert i slekten Antigone, som i alt teller fire arter og sorterer i underfamilien egentlige traner (Gruinae). Seks underarter anerkjennes.

Ifølge IUCNs rødliste er arten livskraftig.

 Taksonomi 
Kanadatrane ble tidligere regnet til slekten Grus, men «HBW and BirdLife International Illustrated Checklist of the Birds of the World» plasser arten i Antigone, i henhold til del Hoyo et al. (2014). Noen velger imidlertid fortsatt å plassere disse som basale arter i slekten Grus, men slekten blir da i henhold til Krajewski et al. (2010) parafyletisk.

 Beskrivelse 
Kanadatraner varierer mye i størrelse. Nominatformen og underartene rowani og tabida viser en gradvis morfologisk endring. Sistnevnte er betydelig større og består av fem populasjoner som også viser morfologiske forskjeller, men disse er fortsatt lite studert. Nominatformen blir omkring 120 cm høy. Hannen veier cirka  og hunnen . Til sammenligning veier hannen av underarten  cirka  og hunnen . Vingespennet utgjør omkring .

Kanadatraner har unison grå fjærdrakt, som lysner litt oppover halsen mot hodet, som også er fjærkledd (med unntak for den bare røde huden i pannen. De forskjellige underartene varierer mer i størrelse enn utfarging. De tre nordligste underartene er trekkfugler, som ofte er mer brune enn grå under trekket. Dette skyldes imidlertid at fjærdrakten farges av sølebad.

 Inndeling og utbredelse 
Inndelingen følger HBW Alive og er i henhold til Archibald et al. (2016). Norsk navn på arten følger Norsk navnekomité for fugl og er i henhold til Syvertsen et al. (2008).

 Antigone
 A. canadensis, kanadatrane
 A. c. canadensis, nominatformen er utbredt arktisk og subarktisk Nord-Amerika og Øst-Sibir. Overvintrer sørvest i USA og i det nordlige Mexico
 A. c. rowani, utbredt i subarktisk Canada, fra Britisk Columbia og østover til det nordlige Ontario. Overvintrer langs kysten av Texas i Mexicogolfen, det sørvestre USA og det nordlige Mexico
 A. c. tabida, fem populasjoner hekker i Nord-Amerika, fra Vancouver Island til De store sjøene. Overvintrer i sør, fra California til Georgia, Florida og det nordlige Mexico
 A. c. pulla, utbredt i det sørøstre Mississippi sør i USA
 A. c. pratensis, utbredt i Sørøst-Georgia og Florida i USA
 A. c. nesiotes, utbredt på Cuba og Pinesøya
 A. vipio, hvitnakketrane
 A. antigone, sarustrane
 A. rubicunda, brolgatrane

 Habitat 
Habitatet består av grunne våtmarksområder og fuktig gressland i brede elvedaler og langs innsjøer. Arten har også tatt i bruk dyrket mark.

 Atferd 
Arten hekker på åpen våtmark. De tre nordligste underartene hekker i mange ulike typer våtmark, mens de sørlige også hekker på savanne, prærie og beiteland med mer.

 Referanser 
Archibald, G.W. & Meine, C.D. (2016). Sandhill Crane (Antigone canadensis). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-08-16

 BirdLife International. 2012. Antigone canadensis. The IUCN Red List of Threatened Species 2012: e.T22692078A38431571.   Besøkt 2016-08-16

del Hoyo, J., Collar, N.J., Christie, D.A., Elliott, A. and Fishpool, L.D.C. 2014. HBW and BirdLife International Illustrated Checklist of the Birds of the World. Lynx Edicions BirdLife International.

Carey Krajewski, Justin T. Sipiorski, and Frank E. Anderson (2010) Complete Mitochondrial Genome Sequences and the Phylogeny of Cranes (Gruiformes: Gruidae). The Auk: April 2010, Vol. 127, No. 2, pp. 440-452. 

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-10

 Kilder 
 Handbook of the Birds of the World Alive

 Eksterne lenker 


Kategori:Tranefugler